	АҚ негізгі жабдықтарын жөндеуге шығару үшін

техникалық құжаттаманы ресімдеу және бөгде ұйымдарды 
АҚ электр қондырғыларындағы жұмыстарға рұқсат беру тәртібі 



1. Негізгі жабдықтарды жөндеуге шығару үшін техникалық құжаттаманы ресімдеу рәсімі бөгде ұйым жетекшісінің АҚ бас директорының атына ресми бланкіде (Негізгі жабдықты жөндеуге шығару үшін техникалық құжаттаманы ресімдеуге өтініш» нысаны бойынша, бланк АҚ сайтында орналастырылған) жазбаша өтініш беруінен басталады..

2. Бөгде ұйым өтініште жұмыс жетекшілері, жұмыс өндірушілері, бақылаушылар және бригада мүшелері болып тағайындалатын қызметкерлерді, жүктерді крандармен жылжыту бойынша жұмыстардың қауіпсіз жүргізілуіне жауапты тұлғалардың тізімдерін, жұмыстарды жүргізу жоспарланған объектінің атауын, жұмыстардың мазмұны мен көлемі туралы мәліметтерді, жұмыстарды орындау мерзімдері мен бөгде ұйым персоналының жұмыс режимін, бөгде ұйымның жұмыстарды жүргізуге жауапты қызметкерлерінің байланыс телефондарының нөмірлерін, Қоғам объектілеріне кіру үшін мамандандырылған техниканың тізбесін (мемлекеттік тіркеу нөмірлерін көрсете отырып) көрсетеді. Жоғарыда аталған құжаттаманың дұрыстығына бөгде ұйымының басшысы жауапты.
3. Өтінішке жұмыстарды орындауға жіберілетін бөгде ұйым қызметкерлерінің біліктілік куәліктерінің барлық парақтарының көшірмелері (олардағы барлық тиісті жазбаларымен бірге) қоса беріледі. Негізгі жабдықты жөндеуге шығаруға және бөгде ұйым персоналын жұмысқа жіберуге негіздеме ретінде, өтінішке қосымша техникалық шарттардың көшірмесі және/немесе анықталған сәйкессіздіктерді жою туралы акт (нұсқама) (бар болған жағдайда) қоса беріледі.
4. Жазбаша өтініш пен 3-тармақта көрсетілген құжаттарды қабылдауды Тұтынушыларға қызмет көрсету орталығындағы (ТҚКО) кеңсе қызметкері дүйсенбіден жұмаға дейін сағат 9-00-ден 17-00-ге дейін Жамбыл Жабаев көшесі, 215а  мекенжай бойынша жүргізеді. 

Өтінішті ТҚКО-ға беру мүмкіндігі болмаған жағдайда, өтініш пен құжаттарды қабылдауды тұтынушының тұрғылықты жері бойынша аудандық электр желілерінің (АЭЖ) персоналы дүйсенбіден жұмаға дейін сағат 9-00-ден 18-00-ге дейін жүзеге асырады.
5. Өтініш пен құжаттарды қабылданған күні ХҚКО-да отырған кеңсе қызметкері немесе АЭТ  қызметкерлері «ТЕЗИС»ҚҚЖ бағдарламасында АҚ бас директорының қарауына қабылдау бөлмесіне береді.
6. ХҚКО-ға немесе АЭТ-ке өтініш пен құжаттарды тапсыру кезінде тұтынушы жыл сайын бекітілетін тұтынушының жұмыс істеп тұрған объектілерінің электр қондырғыларын ажырату және қосу жөніндегі жұмыстар құнының калькуляциясына сәйкес рұқсат үшін ақы төлейді және төлем туралы түбіртектің көшірмесін берілген өтініш пен құжаттарға қоса береді.

7. АҚ бас директоры өтініш пен құжаттарды зерделеп, бөгде ұйым қызметкерлерін АҚ-ның жұмыс істеп тұрған электр қондырғыларында жұмыстарды орындауға жіберу (жіберуден бас тарту) туралы шешім қабылдайды және өтінішке бұрыштама қойып, оны АҚ бас инженеріне жібереді.

8. АҚ Бас инженері өтініш пен құжаттарды зерделеп, оларды жөндеуге шығарылатын электр қондырғысы орналасқан жер бойынша ҚЭЖБ, АЭЖ, ЖӨБ, ОДҚ қызметтеріне, жедел және жөндеу қызметтеріне жібереді. Қоса берілген құжаттарда Е және ЕҚ қызметінде кіріспе нұсқамадан өткені туралы белгісі бар бригада құрамына арналған қосымша парақтар (АҚ сайтында орналастырылған) болған жағдайда, бөгде ұйым қызметкерлерін АҚ-ға кіріспе нұсқамаға қосымша жіберу талап етілмейді. Қоса берілген құжаттамада ауытқулар анықталған жағдайда, АҚ Бас инженері себептерін көрсете отырып, жіберуден бас тарту туралы хат-жауап дайындау үшін оларды Е және ЕҚ қызметіне жібереді. Е және ЕҚ қызметінде кіріспе нұсқама, құрылымдық бөлімшеде алғашқы нұсқама өткізу кезінде бөгде ұйым қызметкерлерінің өзімен бірге жеке куәліктері және электр қондырғыларында немесе АҚ-ның басқа да нысандарында жұмыстарды орындау құқығына арналған біліктілік куәліктері болуы қажет. Отты немесе өрт қаупі бар жұмыстарды орындайтын қызметкерлердің біліктілік куәлігінде өрт-техникалық минимум көлемінде ӨҚ шаралары бойынша білімін тексеруден өткені туралы жазбасы болуы тиіс. Топырақ бетінен, жабыннан немесе жұмыс төсемінен 1,3 метр және одан жоғары биіктікте (немесе тереңдікте) және биіктік құламасының шекарасынан 2 метрден кем қашықтықта жұмыстарды орындайтын қызметкерлердің біліктілік куәлігінде тиісті жазбасы болуы қажет.
9. ҚЭЖБ, АЭЖ, ЖӨБ бастығы өтініш пен құжаттарды зерделеп, АҚ Бас директоры мен АҚ Бас инженерінің бұрыштамаларын басшылыққа ала отырып, бөгде ұйым жұмыс істейтін электр қондырғылары орналасқан пайдалану жауапкершілігі аймағындағы құрылымдық бөлімшеге хат жолдайды.

10. Құрылымдық бөлімшенің басшысы АҚ басшылығы мен ҚЭЖБ, АЭЖ, ЖӨБ басшылығының оң қарар жазбасы бар өтініш пен құжаттарды алғаннан кейін, бөгде ұйым жұмыстарды орындайтын жұмыс істеп тұрған жабдықты жөндеуге шығаруға жедел өтінімді ресімдейді.

11. АҚ тұтынушыларын шектеумен байланысты және оларды хабардар ету мақсатында жұмыс істеп тұрған электр қондырғыларын жөндеуге шығаруға жедел өтінім Қазақстан Республикасында қолданыстағы Электр энергиясын пайдалану қағидаларына сәйкес ажыратуға төрт жұмыс күнінен кешіктірілмей беріледі.

 Субтұтынушылар қоректенетін тұтынушылардың электр қондырғысын жөндеуге шығару кезінде оларды электр энергиясын беруді шектеу туралы хабардар ету міндеті Қазақстан Республикасында қолданыстағы Электр энергиясын пайдалану қағидаларына сәйкес электр қондырғысының иесіне жүктеледі, ал АҚ электр қондырғысын жөндеуге шығару кезінде хабардар ету міндеті тиісті құрылымдық бөлімшенің диспетчеріне жүктеледі.

12. Жұмыстар жүргізілгенге дейін бір тәулік бұрын құрылымдық бөлімшенің басшысы бөгде ұйымның басшысын (өкілін) электр қондырғысын жөндеуге шығару уақыты және бөгде ұйым бригадасын жіберу туралы хабардар етеді.

13. Электр қондырғысын жөндеуге шығару туралы хабарламаны алғаннан кейін, АҚ электр қондырғыларында жұмыс жүргізетін бөгде ұйымның бригадасы кейіннен жұмыстарды жүргізу үшін АҚ тарапынан қадағалаушыға берілген наряд-жолдемемен танысу мақсатында АҚ құрылымдық бөлімшесіне келеді.

14. Құрылымдық бөлімшенің басшысы АҚ жұмыс істеп тұрған электр қондырғыларында жұмыс істеу кезінде бөгде ұйымның бригадасын қадағалау үшін өз құрылымдық бөлімшесінің қызметкерлері арасынан қадағалаушы бөледі.

15. Бөгде ұйым бригадасының жұмыс істеуі үшін қадағалаушыға наряд берілгеннен кейін, құрылымдық бөлімшенің басшысы диспетчерге берілген наряд және ол бойынша талап етілетін қауіпсіздік шаралары туралы ақпарат береді.

16. Жедел персонал (рұқсат беретін) міндетті түрде техникалық іс-шараларды толық көлемде орындайды, нарядқа сәйкес жұмыс істеп тұрған электр қондырғысын ажырату және жерге тұйықтау бойынша қажетті операцияларды жүргізеді.

17. Бөгде ұйымның бригадасын жұмысқа жіберу кезінде жіберуші міндетті:

17.1. Нарядта көрсетілген бригада құрамының атаулы біліктілік куәліктеріне сәйкестігін тексеруге:

17.2. Жұмыскерлерде жеке қорғану құралдарының (арнайы киім, арнайы аяқ киім және т.б.), қорғаныс құралдарының, құрал-саймандардың, механизмдердің, аспаптардың және т.б. болуын тексеруге. Арнайы киім мақта-матадан жасалған болуы тиіс.

17.3. Мақсатты нұсқама жүргізуге, бригаданы нарядтың мазмұнымен таныстыруға, жұмыс орнының шекарасын көрсетуге, жұмыс орнына ең жақын жабдықтарды және жөнделетін және көршілес қосылыстардың жақындауға тыйым салынған ток өткізгіш бөліктерін көрсетуге, басқа да қауіпті өндірістік факторларды белгілеуге;

17.4. Жұмыс орнынан жерге тұйықтаулар көрінбейтін болса, орнатылған жерге тұйықтауларды көрсету немесе тиісті кернеу нұсқағыштарымен кернеудің жоқтығын тексеру арқылы, ал 35 кВ және одан төмен электр қондырғыларында — кейіннен ток өткізгіш бөліктерді қолмен ұстап көру арқылы бригадаға кернеудің жоқтығын дәлелдеуге;
17.5. Нұсқама тақырыбын меңгергенін тексеру үшін бригаданың 2-3 мүшесінен сұрау алуға міндетті.
18. Жоғарыда көрсетілген іс-әрекеттер бақылаушының қатысуымен және бақылауымен жүзеге асырылады, ал бригаданың жай-күйі қанағаттанарлықсыз болған жағдайда, 5-қосымшаның нысаны бойынша жұмысқа жіберілетін бригадаларды тексеру актісі жасалады, онда бригаданың жұмысқа жіберілуіне кедергі келтіретін кемшіліктер көрсетіледі. 

Бұл Акт 2 данада жасалады, оның бірі кейіннен орындалуын бақылау үшін рұқсат берушіге, ал екіншісі бұзушылықтарды жою және бөгде ұйымның басшылығына тапсыру үшін бригада жетекшісіне беріледі.

19. Бақылаушы бөгде ұйым бригадасының АҚ электр қондырғыларындағы жұмыстарды аяқтағаны туралы кезекші диспетчерге жұмыстардың аяқталғанын, жұмыс барысында бригада мен жіберуші орнатқан жерге тұйықтаулардың алынғанын, жұмыс орнының бастапқы күйіне келтірілгенін және электр қондырғысын іске қосуға болатынын баяндайды..

20. Кезекші диспетчер бақылаушыдан АҚ электр қондырғыларындағы жұмыстардың аяқталғаны туралы ақпаратты алғаннан кейін, бөгде ұйымның бригадасы жұмыс жүргізгеннен кейін электр қондырғысын іске қосу үшін ЖҚБ-ны немесе кезекші персоналды жібереді.

